BENDROJO TEISMO (apeliacinių skundų kolegija) NUTARTIS
2015 m. rugsėjo 21 d.
Byla T‑849/14 P
Carlo De Nicola
prieš
Europos investicijų banką (EIB)
„Apeliacinis skundas – Viešoji tarnyba – EIB personalas – Metinis vertinimas – Vidinės taisyklės – Apskundimo procedūra – Iš dalies akivaizdžiai nepriimtinas ir iš dalies akivaizdžiai nepagrįstas apeliacinis skundas“
Dalykas:      Apeliacinis skundas dėl 2014 m. lapkričio 18 d. Europos Sąjungos tarnautojų teismo (pirmoji kolegija) sprendimo De Nicola / EIB (F‑59/09 RENV, Rink. VT, EU:F:2014:248) panaikinimo iš dalies.
Sprendimas:      Atmesti apeliacinį skundą. Carlo De Nicola padengia savo ir Europos investicijų banko (EIB) bylinėjimosi šioje instancijoje išlaidas.
Santrauka
Apeliacinis skundas – Pagrindai – Pagrindas, kuriuo siekiama, kad Tarnautojų teismo sprendimas būtų ištaisytas  – Bendrojo Teismo kompetencijos nebuvimas
(SESV 270 straipsnis; Tarnautojų teismo procedūros reglamento 122 straipsnio 1 dalis)
Tarnautojų teismo procedūros reglamento 122 straipsnio 1 dalis dėl rašybos ar skaičiavimo klaidų arba akivaizdžių netikslumų ištaisymo netaikoma procesui Bendrajame Teisme, kuris reglamentuojamas kaip šio teismo Procedūros reglamentu. Taigi ieškovas negali ištaisyti to, kad nesiėmė veiksmų pagal tą straipsnį, prašydamas Bendrojo Teismo ištaisyti skundžiamuose Tarnautojo teismo sprendimuose esančias tariamas rašybos klaidas ar akivaizdžius netikslumus.
(žr. 30 punktą)
Nuoroda:
Bendrojo Teismo praktika: 2014 m. sausio 13 d. Nutarties Lebedef /Komisija, T‑116/13 P ir T‑117/13 P, Rink. VT, EU:T:2014:21, 44 ir 45 punktai.